પેલી સ્ત્રીના સાસુ, સસરા તેને સાથે લઈ સામા કિનારે પહોચ્યા. એ કિનારે શ્રીમન્ન મહાપ્રભુજી રહેતા હતા. તેથી એ સ્ત્રીના સસરાએ એમનું શરણ લીધું. તેમના દર્શન કરવા પહોચ્યાં. સૌએ શ્રીમદ્ વલ્લભાચાર્યજીના દર્શન કર્યા, પ્રણામ કર્યાં. બને છે એવું કે મહાપ્રભુજીએ એમણે ત્રણેને પ્રસાદ આપ્યો પણ એક પ્રસાદનો ચોથો પડિયો પણ આપ્યો. બધા આશ્ચર્યમાં પડી ગયા કે આમ કેમ? અમે તો ત્રણ વ્યક્તિઓ આપના દર્શન માટે આવ્યા છીએ અને પ્રસાદ ચાર વ્યક્તિનો કેમ? બાબા, આ ચોથો પ્રસાદ કોને માટે? શ્રીમન્ન મહાપ્રભુજીએ કહ્યું, : ‘ચોથો પ્રસાદ પેલો નદીને સામે કિનારે બેઠો છે ને એના માટે! નંદદાસને આપજો.’